stanford-oval/wikipedia huggingface dataset:
חסידות סקווירה
תולדות החסידות > הדור השלישי > בני רבי אברהם יהושע העשיל

בנו הגדול של רבי אברהם יהושע העשיל, רבי יוסף מאיר כיהן כאדמו"ר במחנובקא. בנו השני היה רבי משה דן שכיהן כאדמו"ר בסקווירה על מקום אביו וסבו ולאחר מכן בקייב (לשם ברח עם דודו רבי דוד). היה חתנו של קרוב משפחתו, רבי חיים יהודה מאיר מחודורוב (חתנו של רבי דוד טברסקי מטאלנא). נפטר בי"ג בשבט תר"פ. בנו השלישי היה רבי יעקב מליניץ, סבל מייסורים כל ימיו ונדד ממקום למקום, היה חתנו של בן דודו של אביו, רבי מרדכי מקוריסטשוב. נפטר בשנת תר"פ. בנו הרביעי (מזיווגו השני) היה רבי דוד יהודה לייב, חתן אחיו רבי יוסף מאיר ממחנובקא. כיהן כאדמו"ר בקנטין. בניגוד לאבותיו היה אומר דברי תורה בשולחנותיו. נורה על ידי בולשביקים ונפטר מפצעיו בי"ב בשבט תר"פ. חתניו של רבי אברהם יהושע העשיל היו אחיינו רבי מרדכי (בן אחיו רבי דוד) מסקווירה ורבי מרדכי יוסף טברסקי מזלטיפולי. מזיווג שני היה חתנו רבי דוד טברסקי (הראשון) מרחמסטריווקא.
בניו של רבי משה דן מסקווירה היו:
רבי דוד (נפטר תר"פ) חתן דודו רבי מרדכי בן רבי דוד מסקווירה.
רבי יצחק האדמו"ר מסקווירה-תל אביב. בשנת תרפ"ו היגר לארצות הברית. התגורר ברובע הברונקס ובסוף ימיו בתל אביב. חתנו של קרוב משפחתו רבי אברהם מצ'ודנוב ובזיווג שני חתן רבי מרדכי מקונסטנטין. היה יו"ר ומזכיר אגודת האדמו"רים, חבר ועד הרבנים בניו יורק ומזכיר ועד העזרה ליהודי אירופה.
רבי אברהם יהושע העשיל, חתן רבי אריה לייב מקאריטה. פתח את ישיבת סקווירה בסקווירה לפני מלחמת העולם הראשונה.
תולדות החסידות > הדור השלישי > בני רבי דוד

שבעת בניו של רבי דוד שימשו כאדמו"רים, המפורסם שבהם הוא בנו הצעיר רבי יעקב יוסף שניצל ממלחמת העולם השנייה והקים מחדש את החסידות בארצות הברית.
בנו הגדול היה רבי מרדכי חתן דודו רבי אברהם יהושע העשיל מסקווירא, נפטר חמישה שבועות לפני אביו. בנו רבי יצחק החל לכהן כאדמו"ר לאחר פטירת סבו, ובשנת תרפ"ג היגר לארצות הברית.
בנו השני רבי משה חתן קרוב משפחתו רבי יעקב אריה מטריסק, נפטר אף הוא בשנת תר"פ ולא השאיר ילדים, ואלמנתו נישאה אחר כך לרבי ישראל הגר מוויז'ניץ.
בנו השלישי רבי אהרן, היה חתן רבי יצחק מבוהוש.
בנו הרביעי רבי שלמה חתן רבי אריה לייב ממגרוב בנו של רבי יהושע רוקח מבעלזא, חזר לאחר פטירת אביו לסקווירה ושם מילא את מקומו ושימש כאדמו"ר מסקוירה, נפטר בז' אדר א' שנת תרפ"א, ונקבר סמוך לאביו בקייב, ונבנה אוהל מיוחד על קברו. בנו רבי אלעזר מילא את מקומו ושימש כאדמו"ר מסקווירה בפלטיצ'ן וייסד את חסידות זו (ראו להלן).
בנו החמישי רבי מנחם נחום חתנו של בן דודו רבי יוסף מאיר ממחנובקא, כיהן כאדמו"ר במחנובקא אחרי פטירת חמיו, ברח לקייב ומשם לקישינב ומשם לארצות הברית שם פתח בית מדרש וכונה האדמו"ר מסקווירה-מחנובקא. התחתן בשנית עם בתו של רבי פנחס ספרד מקוניב נפטר בי"ט בסיוון תש"ו.
בנו השישי רבי יצחק, חתנו של קרובו רבי שמואל שלמה מצ'רנוביל, הצליח להימלט לקישינב יחד עם אמו, וכיהן שם כאדמו"ר לציבור גדול. נרצח בשואה בטרנסניסטריה.
תולדות החסידות > הדור השלישי > לאחר השואה

בנו השביעי של רבי דוד, רבי יעקב יוסף, נולד בשנת תר"ס בסקווירה. בשנת תר"פ ברח עם אחיו ואמו לקישינב שם נישא לבתו של רבי פנחס מאוסטילא חתנו של רבי ישכר דב מבעלזא וישב בעיר קאלארש שבבסרביה. ניצל מהשואה והיגר לארצות הברית והתגורר בויליאמסבורג, אך נוכח החומרנות והדקדנטיות שפגש, ביקש לבנות לחסידיו מתחם מגורים כפרי רחוק מהמרכזים העירוניים ולכן ייסד עיירה חסידית (הראשונה בארצות הברית; מעין שטעטל) במחוז רוקלנד שבמדינת ניו יורק וקרא לה ניו סקוור ("סקווירה החדשה"). חתניו של רבי יעקב יוסף הם רבי מרדכי הגר מויז'ניץ מונסי ורבי חי יצחק טברסקי מרחמסטריווקה ארצות הברית.
לאחר פטירתו של רבי יעקב יוסף טוורסקי ירש את מקומו בנו רבי דוד טוורסקי.
כיום מונה חסידות סקווירה כ-3,300 משפחות, ובערך אלפיים משפחות מתגוררות בניו סקוור. לחסידות קהילות גם במונסי, בורו פארק, לייקווד, ויליאמסבורג, מונטריאול, אנטוורפן ולונדון. משנות ה-90 מתפתחות קהילות גם בישראל ולחסידות בתי כנסת בירושלים, בני ברק, ביתר עילית ובית שמש. בירושלים נפתחו גם תלמוד תורה וישיבה קטנה.
מאפייני ומנהגי החסידות

חסידות סקווירא נחשבת לחצר שמרנית. היא שואפת לשמר את דרכו של רבי יעקב יוסף מסקווירה. מלבד מנהגי צ'רנוביל הנהוגים באדיקות בסקווירה, אימץ רבי יעקב יוסף מנהגים רבים מחותנו של חותנו, רבי ישכר דב מבלז.
החסידים לובשים באמצע השבוע חליפות חלקות ללא דוגמה ובשבת קפוטה חלקה. לבישת גרטל היא חובה בכל היום (גם מראהו וצורת הלבישה ייחודיים לחסידות סקווירה). רוב החסידים מרכיבים משקפי פלסטיק שחורים. בשבת (האדמו"ר וצאצאיו גם באמצע השבוע) נועלים החסידים מגפיים ("שטיוול"), נוהג שאינו קיים בשאר החסידויות. חסידי סקווירה לא מקצצים את פאותיהם, אך מסלסלים אותן שלא ייגעו בזקן, על פי דברי האר"י.
החל משנת תשנ"ג יוצא עלון שבועי בשם "בחצר הקודש" המפרט את השיחות, הפגישות והאירועים של האדמו"ר.
סקווירה בורו פארק-פלטבוש

רבי יצחק, בנו של רבי מרדכי בנו הגדול של רבי דוד מסקווירה, מילא את מקומו של זקינו הרה"ק ר' דוד'ל מסקווירא בעיר סקווירא באקרינא ובהמשך הזמן העמיד חצירו בעיר קעשנוב, והיגר לארצות הברית בשנת ה'תרפ"ג ע"פ בקשת החסידים בארצות הברית שהפצירו בו שיבוא לארצות הברית. והקים חצר בבורו פארק בניו יורק. היה חתנו של רבי פנחס מקנטיקזובה. נפטר בג' באב ה'תש"א ואת מקומו מילא בנו רבי דוד טוורסקי (ה'תרפ"ב - ה'תשס"א), חתנו של רבי יחיאל מיכל מטורקא שהקים רשת מוסדות ועסק גם כיועץ בעניינים רפואיים. במקומו מכהן כיום בנו, רבי יחיאל מיכל טוורסקי, חתנו של רבי מנחם נחום בן רבי יוחנן מרחמסטריווקא.
בנו השני של רבי יצחק, רבי מרדכי כיהן כאדמו"ר מסקווירה בפלטבוש. היה חתנו של רבי שמואל דייטש האדמו"ר מבוקרשט. כיום מכהן בנו רבי יצחק, חתנו של רבי זאב בן רבי יוחנן מרחמסטריווקא. בן נוסף הוא רבי פנחס משה, חתנו של רבי רפאל גולדשטיין מסקאליא, המכהן בגרינוויל(אנ'), ג'רזי סיטי.
פאלטישאן

רבי אלעזר, בנו של רבי שלמה מסקווירה בנו של רבי דוד מסקווירה, כיהן כאדמו"ר מסקווירה בפלטישאן ולאחר המלחמה הקים את חסידות פאלטישאן בברוקלין. נכדיו מכהנים כיום באדמו"רות פאלטישאן.
גזע שפיקוב

חסידות נוספת שיצאה מחסידות סקווירה הייתה חסידות שפיקוב שהוקמה על ידי רבי מנחם נחום טברסקי, בנו של רבי יצחק האדמו"ר הראשון מסקווירה. החסידות נכחדה בשואה.
לקריאה נוספת

יצחק אלפסי תורת החסידות, מוסד הרב קוק, 2006 כרך א'
יצחק אלפסי, החסידות, 1977, עמודים 64–71.
מאיר לויה

מאיר לויה באוגוסט 2007
מאיר לויה (נולד ב-20 בפברואר 1960), הוא מאמן שחייה ישראלי ומורה לחינוך גופני. מאמן הפועל בת ים בשחייה כ-40 שנה, המאמן ראשי של נבחרות ישראל לקדטים ולנוער, וכן מאמן בצוות המאמנים של נבחרות ישראל לתחרויות בינלאומיות, כמו מכביות (1997 ו-2001) אליפות אירופה (לונדון 2016). בשנת 2013 זכה בתואר מאמן השנה בשחייה על ידי הוועד האולימפי בישראל.
ביוגרפיה

לויה נולד ביפו להורים עולים מבולגריה. הוא למד בבית ספר היסודי יצחק שדה בבת ים ותיכון עיוני שז"ר בבת ים. באוגוסט 1978 התגייס לצבא ושרת בחיל השריון עד אוקטובר 1983. במבצע שלום הגליל (1982) שימש כקצין מבצעים בגזרה המזרחית בלבנון בגיס 479. בוגר קורס מפקדי פלוגות רב חיילי והועלה לדרגת רב-סרן במילואים. הוא השתחרר מצה"ל בדרגת סרן והחל ללמוד במכללה לחינוך גופני במכון וינגייט, לימודי הוראה ותואר ראשון בחינוך גופני ושל"ח. בשנת 1994 סיים קורס מאמני שחייה וב-2003 סיים קורס מאמני שחייה בכירים בבית הספר למאמנים במכון וינגייט. משנת 1986 עבד לויה כמורה לחינוך גופני, מרכז מקצוע החינוך גופני ורכז מגמת חינוך גופני בעירוני מקיף רמות בבת ים.
ביוגרפיה > קריירה כמאמן

משנת 1985 משמש לויה כמאמן ראשי בקבוצת השחייה של הפועל בת-ים והוביל אותה ואת שחייניה להישגים. ב-1999 זכייה במקום ראשון ארצי עם נבחרת הבנים בשחייה של בית הספר וייצוג המדינה באליפות עולם לבתי ספר תיכוניים בקסטר(אנ'), צרפת. ב-2001 זכייה במקום ראשון ארצי עם נבחרת הבנות בשחייה של בית הספר וייצוג המדינה באליפות עולם לבתי ספר תיכוניים בלוקסמבורג. ב-2001 זכייה במקום השלישי כללי לבוגרים באליפות המדינה בשחייה. ב-2007 זכייה במקום ראשון ארצי, עם נבחרת הבנים בשחייה של בית הספר וייצוג המדינה באליפות עולם לבתי ספר תיכוניים בסקשפהרוואר, הונגריה.
לויה שימש מאמן שחייה בצוות המאמנים הלאומי של נבחרת ישראל למכביות (1997 ו-2001). בשנים 2002 - 2003 שימש מאמן נבחרת ישראל בוגרים סגל ב' בשחייה, בשנים 2008 - 2013 שימש מאמן ראשי לנבחרות ישראל לקדטים, לגביע קומן ולתחרות רב אומות. ב-2013 שימש כמאמן נבחרת הקדטים לפסטיבל האולימפי האירופי לנוער באוטרכט, הולנד, בשנים 2014 - 2015 מאמן נבחרת הנוער של ישראל בשחייה והשתתפות בהמשחקים האירופיים בבאקו, אזרבייג'ן ביוני 2015 ומאמן בצוות המאמנים הלאומי לאליפות אירופה בלונדון 2016.
בין השחיינים הבולטים שאימן לויה, נמנים אלופי ושיאני ישראל בשחייה: דריה גולובטי, מארק חינאווי, ענת זימין, אמיר חביב, גלב איאוניצ'ב, אבי כהן, עידן מורדל, בקי פוזדנר, מאיה פינקלר, עופר פינקלר ואביטל פליישמן.
חיים אישיים

לויה נשוי ואב לשתי בנות ובן. הוא מתגורר עם משפחתו בראשון לציון.
תארים והישגים

בשנת 1995 זכה בפרס שני ארצי מטעם משרד החינוך והתרבות והתאחדות לספורט בבתי ספר, למועדוני ספורט בית ספריים מצטיינים.
בשנת 1997 זכה בפרס רשות הספורט והחינוך הגופני, מורה מצטיין במחוז תל אביב.
בשנת 2012 זכה בפרס החינוך הגופני, מורה מצטיין מחוז תל אביב
בשנת 2013 זכה לויה בתואר מאמן השנה בשחייה על ידי הוועד האולימפי בישראל.
הערות שוליים

1 2  מארק חינאווי זכה בתואר ספורטאי השנה הצעיר של הוועד האולימפי, באתר ONE‏, 3 בינואר 2014
ניוטרל מילק הוטל

| --- | --- |

 מקום הקמה:  ראסטון 
 מוקד פעילות:  ארצות הברית
 תקופת הפעילות:  1989–1999 (כ־10 שנים)
 סוגה:  אינדי רוק, פולק פסיכדלי
 חברת תקליטים:  מרג' רקורדס, The Elephant 6 Recording Company 
 חברים
 ג'ף מנגום   סקוט ספיליין   ג'וליאן קוסטר   ג'רמי בארנס
 
ניוטרל מילק הוטל (באנגלית: Neutral Milk Hotel) הייתה להקת אינדי רוק אמריקאית משפיעה שהוקמה בשנות התשעים המוקדמות על ידי ג'ף מנגום, שהיה הסולן, הגיטריסט וכותב השירים של הלהקה. הלהקה נודעה בזכות הצליל הניסיוני והליריקה המעורפלת שלה.
ניוטרל מילק הוטל שחררו את היצירה הראשונה שלהם, EP Everything Is, ב-1994, אוסף קצר של רצועות שנכתבו על ידי מנגום. באלבום המלא הראשון של הלהקה, On Avery Island, ששוחרר זמן לא רב לאחר מכן, הצטרף למנגום חברו מילדות רוברט שניידר, והשתתף בהפקה ובנגינה. עם שחרורו של האלבום, הוקמה הלהקה המלאה וסיבוב הופעות נרחב החל.
הלהקה הוציאה לאור את אלבומה המדובר ביותר In the Aeroplane Over the Sea ב-1998. האלבום לא זכה להצלחה מסחרית עם שחררו, אך הוא מכר יותר מ-300,000 עותקים וזכה לביקורות משבחות ממספר גורמים. אך על אף הפופולריות הגוברת של הלהקה, היא התפרקה בשנת 1999 לאחר שמנגום התאכזב מההופעות ועיתונות המוזיקה ולקה בהתמוטטות עצבים.
דיסקוגרפיה

On Avery Island (1996)
In the Aeroplane Over the Sea (1998)
כשניקו תתחיל לדבר

| --- | --- |
 תקופת הפעילות:  1992–1997 (כ־5 שנים)
 סוגה:  רוק
 חברת תקליטים:  NMC
 חברים
 פטריק סבג אייל קופמן רונן חילביץ' רונן אשטמקר יואב טלר
 
כשניקו תתחיל לדבר הייתה להקת רוק ישראלית.
היסטוריה

בשנת 1992 הקימו אייל קופמן ופטריק סבג את הלהקה, שנקראה על שם הכלבה של קופמן, לאחר שנפגשו בגן צ'ארלס קלור בזמן ששניהם עבדו כמאבטחים. הם תלו מודעות ברחבי תל אביב, וכך הצטרפו להרכב החדש רונן אשטמקר, יואב טלר ורונן חילביץ'. הלהקה ניגנה במועדונים, בעיקר בתל אביב ובחיפה.
בשנת 1996 הוחתמה הלהקה בחברת התקליטים NMC, וזו מינתה את יעקב גלעד לשמש המנהל האומנותי שלה. במשך כשנה עבדה הלהקה על אלבום הבכורה, שאותו הפיק מוזיקלית ליאור טבת. בשנת 1997 יצא האלבום, הנושא את שמה של הלהקה. מתוך האלבום הצליח הלהיט "צל כבד", שהגיע למקום ה־39 במצעד הפזמונים העברי השנתי של תחנת הרדיו רשת ג' לשנת ה'תשנ"ז. באותה השנה הצטרף אל הלהקה המוזיקאי ארז לב ארי כגיטריסט, אך היא התפרקה זמן קצר לאחר מכן.
חברי ההרכב

פטריק סבג – שירה, גיטרה ומפוחית
אייל קופמן – קלידים, אקורדיון וגיטרה
רונן חילביץ' – גיטרה בס
רונן אשטמקר – תופים
יואב טלר – גיטרה
האלבום

| --- | --- |

 אלבום אולפן מאת כשניקו תתחיל לדבר
 יצא לאור:  1997
 סוגה:  רוק
 אורך:  60:18
 חברת תקליטים:  NMC
 הפקה:  ליאור טבת
האלבום > רשימת רצועות

| מס' | שם | משך |
| --- | --- | --- |
| 1. | צל כבד  | 4:14 |
| 2. | מתגעגעים ליוסי  | 4:01 |
| 3. | נלסון  | 4:41 |
| 4. | מכור אליה  | 5:16 |
| 5. | שיר אהבה  | 3:38 |
| 6. | שמונה בבוקר  | 5:11 |
| 7. | זמן דימדומים  | 4:31 |
| 8. | קודש לחול  | 5:08 |
| 9. | שביל הכורכר  | 4:26 |
| 10. | מים על הכביש  | 3:44 |
| 11. | מתרחקת  | 5:33 |
| 12. | החדר הלבן  | 4:48 |
| 13. | בואי נלך לים  | 5:07 |
| משך כולל: | משך כולל: | 60:18 |
הערות שוליים

↑  צל כבד, באתר "פזמונט"
↑   בן שלו, ארז לב ארי ופטריק סבג מגיחים מן הערפל, באתר הארץ, 26 ביולי 2013
| --- | --- |
בקרת זהויות :  NLI: 987007303833005171  MusicBrainz: 06e5a860-428e-4f92-8f8f-458f0d670192  VIAF: 128378973   WorldCat (עם VIAF): 128378973
הקספלה

| --- | --- |

אוריגנס ותלמידיו, תחריט מעשה ידי יאן לאוקן משנת 1700 לערך
 מידע כללי
 מאת:  אוריגנס 
 שפת המקור:  יוונית עתיקה 
 סוגה:  תנ"ך רב לשוני 
 
הקספלה (ביוונית עתיקה: Hexapla, Εξαπλά, מצוי גם בכתיב: הכספלה, הכסאפלה; ביוונית: "משושה") היא מהדורה רב-לשונית של המקרא שערך אב הכנסייה אוריגנס בקיסריה באמצע המאה השלישית לספירה. בכל דף בהקספלה היו שישה טורים, לפי הסדר הבא:
נוסח המקרא באותיות עבריות
תעתיק של נוסח המקרא העברי באותיות יווניות
התרגום היווני של עקילס
התרגום היווני של סימכוס (אנ')
תרגום השבעים
התרגום היווני של תאודוטיון
המהדורה של אוריגנס נועדה כנראה לצרכים פנים-כנסייתיים, כדי להקל על המלומדים הנוצרים את לימוד המקרא. הטור השלישי נועד לסייע בהבנת המילים, והטורים הרביעי, החמישי והשישי להבנת המשמעות. אוריגנס גם סימן בטור החמישי במפורט את ההבדלים בין נוסח תרגום השבעים לנוסח המקרא היהודי, והשתמש בסימנים מיוחדים להדגשת מקומות שבהם תרגום השבעים מוסיף מילים שאינן בנוסח העברי או משמיט מילים מהנוסח העברי.
ספר ההקספלה לא השתמר במלואו, ורק קטעים ממנו מצויים היום לפני החוקרים ויצאו במהדורות מדעיות, שהעדכנית בהן היא מהדורתו של פרדריק פילד משנת 1875. אבל תרגום של הטור החמישי של ההקספלה לסורית מן המאה השביעית, המכונה "סירו-הקספלה", נמצא היום ומאפשר לעמוד על נוסח תרגום השבעים שהשתמש בו אוריגנס.
התעתיק של העברית לאלפבית יווני, המופיע בטור השני, הוא בעל חשיבות רבה להכרת אופן ההגייה של העברית במאה השלישית, תקופה קרובה מאוד לזמן הדיבור החי בלשון חז"ל. יש בו כמה מילים המופיעות בצורה שונה מהצורה המוכרת מכתבי היד העבריים של המקרא בנוסח המסורה, ומשתקפות בו תופעות פונטיות כגון ערעור העיצורים הלועיים ומעתקי תנועות. חוקרי לשון חז"ל חלוקים בשאלה אם התופעות הללו משקפות דיבור עממי ולא מדויק, או שיש בהן עדות לניב שונה של העברית. לתופעות הפונטיות האלה יש עדויות גם ממקורות אחרים, ראו כאן.
לקריאה נוספת

חיים רבין (עורך), תרגומי המקרא - פרקי מבוא, ספריית האנציקלופדיה המקראית, מוסד ביאליק.
אלכסיי יודיצקי, דקדוק העברית שבתעתיקי אוריגנס, הוצאת האקדמיה ללשון העברית, 2016.  גרסה מקוונת של הספר (לבעלי הרשאה), באתר "כותר".
קונקורדנציה להקספלה (בנספחים שבסוף הספר) – Edwin Hatch, A concordance to the Septuagint and the other Greek versions of the Old Testament (including the Apocryphal books), Oxford, 1905
סליפר

ערך זה עוסק בלהקת בריטפופ. אם התכוונתם לסרטו של וודי אלן משנת 1973, ראו .
| --- | --- |

 מקום הקמה:  לונדון 
 מוקד פעילות:  הממלכה המאוחדת
 תקופת הפעילות:  1993–1998 (כ־5 שנים)
 סוגה:  אינדי רוק   בריטפופ
 חברת תקליטים:  אינדולנט רקורדס 
 פרופיל ב-IMDb
 חברים
 לואיז וונר   ג'ון סטיוארט  דיד אוסמן אנדי מקלורי
 
סליפר (באנגלית: Sleeper) היא להקת בריטפופ שפעלה בשנות התשעים וזכתה להצלחה מסוימת בבריטניה.
הקמה

הלהקה קמה בשנת 1993 בלונדון, בריטניה, והונהגה על ידי הסולנית לואיז וונר. יחד עם הלהקה אלסטיקה שבראשה עמדה הסולנית ג'סטין פרישמן, סליפר הייתה אחת מלהקות הבריטפופ הבודדות שהונהגו על ידי נשים.
סליפר הייתה להקת בריטפופ במלוא מובן המילה. שירי  הלהקה, שנכתבו על ידי לואיז וונר, תיארו את חייהם של צעירים בריטים בשנות התשעים, ועשו זאת תוך שימוש באייקונים ובמושגים בריטים. הלהקה הוציאה מספר אלבומים וסינגלים שזכו לאהדת הביקורות ולהצלחה בקרב קהל שוחרי המוזיקה, ואף הצליחו להגיע למקומות גבוהים במצעד המכירות הבריטי. בין שיריה המפורסמים והמצליחים ניתן למנות את הסינגל Inbetweener, שבוידאו קליפ שלו הופיע שדרן הטלוויזיה הבריטי דייל וינטון, וכן את גרסת הכיסוי לשיר Atomic של הלהקה האמריקאית בלונדי. שיר זה היה לחלק מהפסקול של הסרט המצליח "טריינספוטינג".
אולם, כשאר להקות הבריטפופ, סליפר לא זכתה להצלחה ניכרת מחוץ לגבולות בריטניה, ובסופו של דבר התפרקה בסוף שנות ה-90, עם שוך ההתלהבות הכללית מזרם הבריטפופ. וונר פנתה לקריירה כסופרת והוציאה עד כה (נכון ל-2006) שלושה ספרים.
דיסקוגרפיה > אלבומי סטודיו

1995 - Smart
1996 - The It Girl
1997 - Pleased To Meet You
דיסקוגרפיה > סינגלים

ינואר 1994 - Swallow
מאי 1994 - Delicious
ינואר 1995 - Inbetweener
אפריל 1995 - Vegas
אוקטובר 1995 - What Do I Do Now
מאי 1996 - Sale Of The Century
יולי 1996 - Nice Guy Eddie
אוקטובר 1996 - Statuesque
אוקטובר 1997 - She's A Good Girl
דצמבר 1997 - Romeo Me
וייט זומבי

| --- | --- |
 מקום הקמה:  ניו יורק 
 מוקד פעילות:  ניו יורק סיטי, ארצות הברית
 תקופת הפעילות:  1985–1998 (כ־13 שנים)
 סוגה:  נויז רוק (מוקדם) גרוב מטאל, אינדסטריאל מטאל (מאוחר)
 חברת תקליטים:  Geffen, Caroline
 אתר רשמי
 חברים
 רוב זומבי 
 חברים לשעבר
 רוב זומבי סין יאסולט ג'יי יואנגר ג'ון טמפסטה
 
וייט זומבי (White Zombie) הייתה להקת הבי מטאל אמריקאית שנוסדה בשנת 1985 בעיר ניו יורק סיטי.
הלהקה התפרקה באופן רשמי בשנת 1998.
דיסקוגרפיה > אלבומים

| 0 | 1 | 2 |
| --- | --- | --- |
| שנה | שם האלבום | הוצאה |
| 1987 | Soul Crusher | Caroline, Silent Explosion |
| 1989 | Make Them Die Slowly | Caroline |
| 1992 | La Sexorcisto: Devil Music Volume One | Geffen |
| 1995 | Astro Creep: 2000 | Geffen |
דיסקוגרפיה > אלבומי אוסף

| 0 | 1 | 2 |
| --- | --- | --- |
| שנה | שם האלבום | הוצאה |
| 2008 | Let Sleeping Corpses Lie | Geffen |
הערות שוליים

↑  ביקורות על האלבום
| --- | --- |
בקרת זהויות :  GND: 10305227-6  ISNI: 0000 0001 2243 2400  LCCN: n96036074  MusicBrainz: cfe572bf-840f-4bed-934a-f69f4b1e90d4  NKC: xx0014907  VIAF: 142683548   WorldCat (עם VIAF): 142683548
טאד

| --- | --- |
 מקום הקמה:  סיאטל 
 מוקד פעילות:  סיאטל, וושינגטון, ארצות הברית
 תקופת הפעילות:  1988–1999 (כ־11 שנים)
 סוגה:  גראנג'   רוק אלטרנטיבי   סלאדג' מטאל   נויז רוק
 חברת תקליטים:  סאב פופ, אמפטמין רפטייל, פוטוריסט, ג'יאנט רקורדס/וורנר ברוס, איסט ווסט רקורדס/אלקטרה
 חברים לשעבר
 טאד דויל, גארי ת'ורסטנטון, קורט דניאלסון, סטיב וויד, ריי וואשאם, ג'וש סינדר, מייק מונגריין
 
טאד (באנגלית: Tad) הייתה להקת גראנג' מטאל ששמה זהה לשמו הפרטי של סולנה, טאד דויל (משמעות המילה Tad באנגלית היא "מעט").
טאד הוקמה בסיאטל ב־1988 והושפעה מאוד מסגנון הרוק של שנות השבעים והרבה פחות מסגנון הפאנק שמשך להקות כמו מאדהאני ו־L7.
הלהקה שמרה על צביון "מטאלי" במשך כל הקריירה, ותקליט הבכורה שלהם God's Balls נחשב לאלבום עם הסגנון הכבד ביותר שיצא אי-פעם מחברת התקליטים מסיאטל סאב פופ, יחד עם אלבום הבכורה של נירוונה, Bleach. הלהקה לא הצליחה מסחרית מחוץ לגבולות סיאטל בשונה מלהקות גראנג' מטאל אחרות, כמו אליס אין צ'יינס וסאונדגארדן, בעיקר בשל תדמית אפורה ו"זרוקה" של חבריה.
טאד התפרקה ב־1999, כשהמתופף ג'וש סינדר עזב ללהקת Hotrod Lunatics וטאד דויל הקים את Hog Molly, שהזכירה את God's Balls אבל התפרקה לאחר אלבום אחד. לאחר מכן טאד הקים להקה נוספת בשם Hoof שככל הידוע עובדת נכון ל-2005 על אלבומה הראשון.
חברי ההרכב

טאד דויל (שירה, גיטרה)
קורט דניאלסון (בס)
ג'וש סינדר (תופים) (1993-1996)
גארי ת'ורסטנטון (גיטרה) (1988-1994)
סטיב וויד (תופים) (1988-1991)
ריי וואשאם (תופים) (1991-1992)
מייק מונגריין (תופים) (1996-1999)
אלבומים

God's Balls 1989
Salt Lick 1990
a8-Way Santa 1991
Inhaler 1993
Live Alien Broadcasts 1995
Infrared Riding Hood 1995
עטיפת האלבום a8-Way Santa
Bill Haley & His Comets

| --- | --- |

להקת Bill Haley & His Comets
 מקום הקמה:  צ'סטר 
 מוקד פעילות:  צ'סטר, פנסילבניה, ארצות הברית
 תקופת הפעילות:  1952–1981 (כ־29 שנים)
 סוגה:  רוק אנד רול, קאנטרי, רוקבילי
 חברת תקליטים:  דקה רקורדס, אטלנטיק רקורדס, צ'ארלי רקורדס 
 פרסים והוקרה:  היכל התהילה של הרוק אנד רול (2012) 
 פרופיל ב-IMDb
 חברים
 ביל היילי 
 
Bill Haley & His Comets (ביל היילי והקומטס) היא להקת רוק אנד רול אמריקנית שנוסדה בשנת 1952, הגיעה לשיא הצלחתה בשנות החמישים והתפרקה סופית לאחר מותו של ביל היילי בשנת 1981. זו הייתה הלהקה הראשונה של מוזיקאים לבנים שהצליחה להביא את מוזיקת הרוק אנד רול לתשומת הלב של הציבור האמריקני הרחב ולשאר העולם. מסוף 1954 ועד לסוף שנת 1956 הלהקה הכניסה תשעה סינגלים למצעד ה-Top 20 האמריקני. בין להיטיה הבולטים ניתן למצוא את Rock Around the Clock ואת Shake, Rattle and Roll. מקור שם הלהקה הוא בשביט (באנגלית: Comet) "היילי", ששמו כשם סולן הלהקה.
סולן הלהקה ביל היילי היה בעברו זמר קאנטרי. לאחר שהיילי הקליט גרסת קאנטרי לשיר הרית'ם אנד בלוז "Rocket 88" הוא החליט לשנות את הכיוון המוזיקלי של להקתו לצליל שבהמשך יקרא רוק אנד רול.
למרות שחלק מחברי הלהקה זכו לפרסום רב עם השנים, ביל היילי נותר הכוכב של הלהקה. הלהקה, אשר נודעה בתסרוקותיה הייחודיות ובחליפות ערב משובצות, נחשבת בעיני מעריצים רבים לבעלת השפעה ניכרת על המוזיקה בזמנה, בדומה ללהקות הביטלס והרולינג סטונז.
לאחר מותו של היילי נוסדו לא פחות משש להקות שונות תחת השם "The Comets", וכל אחת מהן טענה כי היא הממשיכה של להקתו של ביל היילי. נכון לשנת 2008, שלוש להקות כאלה עדיין פעילות ומופיעות בארצות הברית וברחבי העולם.
דם חטאת

| --- | --- |
 מקרא:  ספר ויקרא, פרק ו', פסוקים י"ז - כ"ג
 משנה:  מסכת זבחים פרק שני
 תלמוד בבלי:  מסכת זבחים, דף ל"ח, עמוד ב'-ל"ט, וכל פרק "דם חטאת"
 
דם חטאת הוא כינוי לדם של קרבן חטאת, שעדיין לא נעשית בו מצוות ההקרבה, ולכן עדיין קדושת הקרבן על הדם, דבר הגורם לסטטוסים שונים, המשפיעים בהלכות פיגול, נותר ועוד.
מצוות כיבוס

בתורה נאמר כי דם החטאת הוא קדוש, ואם הוא נזרק על בגד - יש לכבסו במקום קדוש, אם נזרק על אוכל -יש לאוכלו בקדושה במקום קדוש, וכן הלאה:
יז וַיְדַבֵּר ה' אֶל מֹשֶׁה לֵּאמֹר. דַּבֵּר אֶל אַהֲרֹן וְאֶל בָּנָיו לֵאמֹר זֹאת תּוֹרַת הַחַטָּאת... כֹּל אֲשֶׁר יִגַּע בִּבְשָׂרָהּ יִקְדָּשׁ וַאֲשֶׁר יִזֶּה מִדָּמָהּ עַל הַבֶּגֶד אֲשֶׁר יִזֶּה עָלֶיהָ תְּכַבֵּס בְּמָקוֹם קָדֹשׁ. וּכְלִי חֶרֶשׂ אֲשֶׁר תְּבֻשַּׁל בּוֹ יִשָּׁבֵר וְאִם בִּכְלִי נְחֹשֶׁת בֻּשָּׁלָה וּמֹרַק וְשֻׁטַּף בַּמָּיִם.
סוגי הדמים

דם החטאת מתחלק למספר סוגים. קדושת הדם היא לפי המצוות הקשורות בו ושעדיין לא נעשו בו אלא עתידים להיעשות בו. לכן:
סוגי הדמים > לפני זריקת הדם על המזבח

דם כל קרבנות החטאת, לפני שנעשו מצוותם - זריקת הדם, חל על הדם כל הדינים התלויים בדם חטאת, ובהם פיגול, מצוות כיבוס, הזורק אותו מחוץ למקומו (במזיד) חייב כרת, ועוד.
סוגי הדמים > לאחר זריקת הדם על המזבח

לאחר שהזריקה התבצעה, חלוקה ההלכה בין החטאות למיניהם:
דם חטאת פנימית היא בדרגת קדושה גבוהה יותר, שכן הוא נזרק בתוך ההיכל על מזבח הקטורת, ועל הפרוכת ולכן קיימת דעה שאם דמם לא נזרק אחרי תום מצוותם אל יסוד המזבח, אין הקרבן מכפר. לפי דעה זו, מכיוון שעדיין מוטלת על הדם מצווה, אם נזרק ממנו על בגד, הבגד חייב כיבוס, ואם אדם זרק אותו במחשבה לא ראויה - הוא פוסל אותה.
דם חטאות החיצוניות. ההלכה היא, שלמרות שבקרבן חטאת המצווה היא לזרוק את הדם על ארבע קרנות המזבח, אין הכפרה תלויה בכל ארבע הזריקות, אלא אחת (לפי בית הלל) או שתים (לפי בית שמאי) מהן מספיקים כדי שמביא הקרבן יתכפר.
מסיבה זו, לאחר שנזרק הדם בפעם הראשונה (לפי בית הלל), שכבר נעשית מצות הכפרה, הדם נמצא במצב אמצעי. בעוד שאם נזרק דמו על בגד הוא טעון כיבוס - ככל דם חטאת, הרי שלא ניתן לפגל אותו על ידי מחשבה לא רצויה, מכיוון שדיני פיגול הם רק בדם המכפר ולא בדם כזה, שאין הכפרה תלויה בו.
לאחר שכבר נזרקו גם שלוש הזריקות האחרות ונעשית מצוותו לחלוטין, אין חלה עליו יותר קדושה, למרות שישנה עדיין מצווה לשפוך את השיירים לתוך יסוד המזבח. רבי נחמיה חלוק בדבר, וסבור שגם במצב זה, יש על הדם קדושה עדיין, והזורק אותו בחוץ חייב, וניתן לפגל אותו על ידי מחשבה לא רצויה.
סוזי והבנשיז

| --- | --- |

 מקום הקמה:  לונדון 
 תקופת הפעילות:  1976–1996 (כ־20 שנה) 
 סוגה:  פוסט-פאנק, רוק גותי, רוק אלטרנטיבי, פופ רוק, הגל החדש
 חברת תקליטים:  פולידור רקורדס, סאנקטוארי רקורדס גרופ, גפן רקורדס 
 אתר רשמי
 פרופיל ב-IMDb
 
סוזי סו בהופעה בפסטיבל Lollapalooza בקליפורניה, בשנת 1991.
סוזי והבנשיז (באנגלית: Siouxsie and the Banshees) הייתה להקת רוק אנגלית, שהוקמה בלונדון בשנת 1976 על ידי הזמרת סוזי סו (אנ') (Siouxsie Sioux, שם לידתה הוא Susan Janet Ballion) והבסיסט סטיבן סברין. בתחילת דרכם היו חלק מסצנת הפאנק בלונדון, אך לאחר מכן היו בין ההרכבים הבולטים בפוסט-פאנק וברוק הגותי.
הלהקה התפרקה בשנת 1996, אך סוזי והמתופף באדג'י המשיכו לפעול כצמד בשם "The Creatures". בשנת 2004 סוזי החלה קריירת סולו.
תחילת הדרך, 1976–1977

סוזי סו וסטיבן סברין נפגשו בהופעה של רוקסי מיוזיק בספטמבר 1975, ולאחר מכן היו גרופיז של הסקס פיסטולס. ביוזמתו של מלקולם מקלארן הם הופיעו לראשונה ב-20 בספטמבר 1976 בפסטיבל פאנק רוק במועדון "100 Club", בגרסה בת 20 דקות לשיר "תפילת האדון". המתופף בהופעה היה סיד וישס, אך לאחר ההופעה הוא הוחלף בקני מוריס. גם בילי איידול ניגן אז בלהקה לתקופה קצרה.
בשנים 1977–1978 הלהקה הופיעה רבות וצברה פופולריות. הם חתמו על חוזה בחברת פולידור רקורדס וזכו להצלחה מסחרית ואמנותית עם התקליטון "Hong Kong Garden" (אוגוסט 1978), האלבום הראשון "The Scream" (נובמבר 1978) והאלבום השני "Join Hands" (ספטמבר 1979).
לאחר מכן עזבו המתופף והגיטריסט את הלהקה, ובמקומם הצטרפו המתופף באדג'י והגיטריסט רוברט סמית', שהיה גם מנהיג להקת הקיור. בין באדג'י וסוזי נרקמה מערכת יחסים רומנטית; הם התחתנו בשנת 1991 והתגרשו בשנת 2007.